open-index/open-wikipedia-markdown huggingface dataset:
Escles

**Escles** ass eng franséisch Gemeng an de Vogesen an der Regioun Grand Est. Si besteet aus dräi Uertschaften: Escles selwer, Maupote an Void d'Escles. D'Awunner vun Escles nennt een Escloniens.

Escles ass et schonn zur Zäit vum Réimesche Räich ginn, obwuel den Numm aus der Antiquitéit haut net méi gewosst ass

## Awunnerzuelen

Seng maximal Bevëlkerung huet Escles 1846 mat 1.560 Awunner erreecht.

## Nopeschgemengen

*Lerrain
*Vioménil
*Pierrefitte
*Jésonville

## Fotoen

Escles1.jpg|D'Kierch
Cuveau des fées après fouilles.jpg|De Cuveau des fées
Saint-Martin Escles.jpg|D'Kapell an d'Grott Saint-Martin
Grotte de Saint-Martin.jpg|An der Grott Saint-Martin
Omega Centauri

Den **Omega Centauri** (och als NGC 5139 bezeechent) ass e Kugelstärekoup am Stärebild Centaurus. Hien huet e Wénkelduerchmiesser vun 36,3' an eng visuell Magnitude vu +3,70&nbsp;mag.
Domat ass et deen hellste Kugelstärekoup vum Himmel a scho mat bloussem A als klengen Niwwelfleck ze gesinn.
 
Hien huet och dee gréisst absolut Hellegkeet, well hie mat Ofstand dee masseräichste Kugelstärekoup vun eiser Mëllechstrooss ass.

De Kugelstärekoup NGC 5139 gouf 1677 vum britteschen Astronom Edmond Halley entdeckt.

**[[Koordinaten]]** (Equinoxe J2000.0)

* Rektaszensioun: 13 26 48.00
* Deklinatioun: -47° 29' 00"

## Kuckt och

## Um Spaweck

*  2MASS/UMass/IPAC-Caltech/NASA/NSF Messier-Objeeten
Ford Anglia

De **Ford Anglia** war en Auto, deen tëscht 1939 an 1967 vu Ford of Britain gebaut gouf.

Vum Anglia gouf et véier Generatiounen:


Fichier:Ford Anglia Bj ca 1949 Photo 2008 Castle Hedingham.JPG|En Anglia E04A (1940-48)
Fichier:Ford Anglia II w.jpg|En Anglia E494A (1948-53)
Fichier:Ford Anglia 1958 Castle Hedingham 2008.JPG|En Anglia 100E (1953-59)
Fichier:Ford Anglia Reg Jun 64 1198 cc.JPG|En Anglia 105E (1959-67)


## Um Spaweck
Manchester City F.C.

**Manchester City FC** (Spëtznumm *The Blues*) ass en englesche Foussballveräin zu Manchester. Déi 1. Härenekipp spillt an der Saison 2011/12 an der Premier League, der héchster Spillklass am englesche Liga System. De Veräi spillt seng Heemspiller am City of Manchester Stadium. Den Trainer ass de Pep Guardiola.

De Veräi gouf 1880 gegrënnt. Si hunn 3-mol den englesche Foussballchampionnat (deemools *First Division*) gewonnen, an zwar an de Joren 1937, 1968 an 2012. Den FA Cup hu se fënnefmol gewonnen, fir d'lescht 2011. De gréisste Succès an der Veräinsgeschicht ass de Gewënn vum Europapokal vun de Pokalgewënner 1970.

## Um Spaweck
 Offiziell Websäit vu Manchester City FC
Middlesbrough FC

**Middlesbrough FC** (Spëtznumm *Boro*) ass en englesche Foussballveräin zu Middlesbrough, am Nordoste vun England. Déi 1. Härenekipp spillt an der Saison 2008/09 an der Premier League, der héchster Spillklass am englesche Liga System. De Veräi spillt seng Heemspiller am Riverside Stadium.

De Veräi gouf 1876 gegrënnt. Hir héchst Positioun am englesche Foussball hate si um Enn vun der Saison 1913/14, op der 3. Plaz an der *First Division*, deemools der héchster Spillklass. 1997 stounge si an der Finall vum FA Cup, an 2006 ware si an der Finall vun der UEFA-Coupe. 2004 hu si den englesche Ligapokal gewonnen, hire gréisste Succès bis ewell.

## Um Spaweck
 Offiziell Websäit vu Middlesbrough FC
NGC 5281

Den **NGC 5281** ass en oppene Stärekoup am Stärebild Centaurus. Den NGC 5281 huet en Duerchmiesser vu 7 Bouminutten an eng visuell Magnitude vu +5,90&nbsp;mag.

**Koordinaten** (Equinoxe J2000.0)
* Rektaszensioun: 13 46 36,00
* Deklinatioun: -62°55'00,0"
## Kuckt och
Bonnie Lynn Adelson

D**'Bonnie Lynn Adelson**, gebuer de 4. Mäerz 1944 zu Oakland am US-Staat Kalifornien, ass eng US-amerikanesch Paukistin.

Si war vum Juli 1973 u Solo-Paukistin am Sinfoneschen Orchester vu Radio-Tëlee-Lëtzebuerg, dem haitegen Orchestre philharmonique du Luxembourg.

## Um Spaweck
*"The Bonnie Line":Websäit vun der Bonnie Lynn Adelson
Barnard Galaxie

D**'Barnard Galaxie** (och bekannt als **NGC&nbsp;6822** an **IC&nbsp;4895**) ass eng +8,7&nbsp;mag hell elliptesch an irregulär Zwerggalaxie mat enger Flächenausdehnung vu 15,5'&nbsp;×&nbsp;13,5' am Stärebild Sagittarius. Den Numm vun dësem Objet kënnt vu sengem Entdecker, dem Edward Emerson Barnard, deen d'Galaxie am Joer 1884 fonnt huet. D'Galaxie ass Member vun der Lokaler Grupp an huet en Ofstand vu ronn 1,6 Millioune Liichtjoer.

Obwuel d'Barnard Galaxie zu de 50 hellste Galaxien um Himmel gehéiert, ass si wéinst hirer klenger Flächenhellegkeet an hirer südlecher Positioun a Mëtteleuropa schwéier ze gesinn.

## Kuckt och

## Um Spaweck

*  Barnard Galaxie bei SEDS mat Foto vun der Galaxie NGC 6822
Albrecht Dürer

Den **Albrecht Dürer**, gebuer den 21. Mee 1471 zu Nürnberg an och do de 6. Abrëll 1528 gestuerwen, war en däitsche Moler, Graphiker an Auteur.

Bei sengem Papp, deen aus Ungarn war, huet den Albrecht Dürer d'Handwierk vum Goldschmadd geléiert an ass duerno beim Nürnberger Moler Michael Wolgemut an d'Léier gaangen. Wärend enger fënnefjäreger Wanderschaft (Mëttelrhäin, Holland, Basel a Stroossbuerg) huet hie seng Fäegkeete perfektionéiert.

1494 koum den Albrecht Dürer op Nürnberg zeréck, huet d'Agnes Frey bestuet, an huet seng éischt Rees an Italie gemaach.

1498, nodeem hie säin eegenen Atelier ageriicht hat, ass säin éischte Graphikzyklus, 15 Holzschnëtter iwwer d'Apokalyps erauskomm.

Den Dürer huet de Schwéierpunkt a sengem weidere Schaffen op déi reliéis Theeme geluecht.

Vu 1512 un huet den Dürer vill fir de Keeser Maximilian I. geschafft, virun allem d'Randzeechnunge vum keeserleche Gebietbuch.
## Galerie


Fichier:Selbstporträt, by Albrecht Dürer, from Prado in Google Earth.jpg|*Autoportrait vum Albrecht Dürer vun 1498*
Fichier:Albrecht Dürer 072.jpg|*Portrait vun der Barbara Dürer*(1490-1493)
Fichier:Albrecht Dürer 057.jpg|*Portrait vun engem Mann virun engem gréngen Hannergrond*(1497)
Fichier:Dürer Oswolt Krel.jpg|*Portrait vum Oswolt Krel* (1499)
Fichier:Albrecht Dürer 076.jpg|*Portrait vum Friedrich der Weise*' (1500)
Fichier:Albrecht Dürer - Jakob Muffel - Google Art Project.jpg|*Portrait vum Jacob Muffel* (1526) 
Fichier:Albrecht Dürer - Adam and Eve (Prado) 2.jpg|*Adam an Eva*
Fichier:Durer_Young_Hare.jpg|*Jonken Hues* (1502)
Fichier:Duerer-Prayer.jpg|*D'Gebiet*(1508)
Fichier:Albrecht_Dürer 105.jpg
Fichier:Albrecht Dürer - Der Weiher im Walde (ca. 1497).jpg
Fichier:Albrecht Dürer Letter A 1528.png
Fichier:Narrenschiff.JPG|Illustratioun: *La nef des fous*
Fichier:Duerer - Ritter, Tod und Teufel (Der Reuther).jpg|*Ritter, Doud an Däiwel* (1513)


## Um Spaweck
Charlton Athletic F.C.

**Charlton Athletic FC** (Spëtznumm *The Addicks*) ass en englesche Foussballveräin zu Charlton, am Südoste vu London. Déi 1. Härenekipp spillt an der Saison 2008/09 am Football League Championship, der zweethéchster Spillklass am englesche Liga System. De Veräi spillt seng Heemspiller am The Valley Stadion.

De Veräi gouf 1905 gegrënnt. Hir héchste Positioun am englesche Foussball haten si um Enn vun der Saison 1937/37, op der 2. Plaz an der *First Division*, deemools der héchster Spillklass. 1947 hu si den FA Cup gewonnen, hire gréisste Succès bis ewell.

## Um Spaweck
 Offiziell Websäit vun Charlton Athletic FC
Torre Glòries

Den **Torre Glòries**, *Glòries-Tuerm*, fréier och *Torre Agbar*, zu Barcelona ass en Héichhaus mat 32 Stäck, dat aus Bëtong gebaut ass, mat enger Glas-Aluminium-Fassad.

D'Gebai huet eng Notzfläch vun 39.000 m² an ass mat enger Héicht vun 142 m eent vun den héchste Gebaier a Spuenien.

Den Architekt ass de Fransous Jean Nouvel. De 16. September 2005 gouf den Tuerm offiziell vum Kinnek Juan Carlos ageweit.

## Um Spaweck
Arcturus (Stär)

Den **Arcturus** oder **Arktur** (α Bootis) ass den hellste Stär am Stärebild Bootes. Et ass e Roude Ris, dee véierthellste Fixstär um Nuetshimmel a vun alle Kontinenter aus ze gesinn (mat Ausnam vun der bannenzeger Antarktis. Et fënnt een hien an der Verlängerung vun der Täissel vum Grousse Won. Wann een dës Richtung weider verlängert, kéint een op de Stär Spica.

* Visuell Magnitude: -0,06m
* Absolut Hellegkeet: -,03m
* Rektaszensioun (Equinoxe J2000.0): 14h15m39.70s
* Deklinatioun (Deklinatioun J2000.0): +19°10′57.0″
* Spektraltyp: K0
* Distanz: 36,7 Liichtjoer

## Wouhier kënnt den Numm
Den Numm *Arktur* leet sech vum griicheschen *arktouros* (αρκτούρος), "Bierenhidder", of a verwäist op d'Positioun als hellste Stär am Zeeche vum Bootes, dem Bierenhidder, deen um Nuetshimmel de klengen an de grousse Bier viru sech hin ze dreiwe schéngt.

Den arabeschen Numm vum Stär ass *Haris el sema, Herrscher vum Himmel*.

An der chineesescher Astronomie huet de Stär Arcturus *dà jiǎo* (chineesesch Schrëft: 大角), "grousst Har" geheescht, wat hierleet vum hellste Stär vum chineesesche Stärebild "Har" (角宿, Pinyin: jiǎo xiù).

* Fréijoersdräieck

## Um Spaweck

* Gréisstevergläich mat aneren Himmelskierper
*  Eegebeweegung vum Arktur
*  Gréisstevergläch vu Planéite bis zu de gréisste Stären (Video mat engl. Bezeechnungen)
Fréijoersdräieck

De **Fréijoersdräieck** gëtt aus den helle Stäre '''Regulus''' (am Stärebild Leo), '''Arcturus''' (am Stärebild Bootes) a '''Spica''' (am Stärebild Virgo) zesummegesat. Déi Konstellatioun (kee Stärebild) ass kuerz no Sonnenënnergang um Fréijoershimmel a südlecher Richtung ze gesinn.

## Kuckt och

* Summerdräieck
* Hierschtvéiereck
* Wanterdräieck
* Wantersechseck
Syndicat intercommunal pour la gestion des déchets en provenance des ménages et des déchets assimilables des communes des cantons de Luxembourg, d'Esch et de Capellen

De **Syndicat intercommunal pour la gestion des déchets en provenance des ménages et des déchets assimilables des communes des cantons de Luxembourg, d'Esch et de Capellen**, besser bekannt ënner dem Akronym **SIDOR**, ass en interkommunale Syndikat. Et ass nieft dem SIDEC an dem SIGRE ee vun den dräi Syndikater zu Lëtzebuerg, dee sech ëm d'Offallgestioun këmmert. Bei der SIDOR si 34 Gemenge aus dem Süden an dem Zentrum vu Lëtzebuerg Member.

Dem Syndikat seng Statute goufen duerch en Arrêté grand-ducal vum 25. November 1991, (Mémorial B N° 55 vum 10 Dezember 1991, Säit 1040) festgehalen.

D'SIDOR ass zanter November 2019 als ëffentlecht Etablissement am Handelsregëster ageschriwwen.

## Geschicht
Den Ufank vum Syndikat, gradewéi den Akronym SIDOR, ginn zeréck op de groussherzogleche Beschloss vum 18. Juni 1971 *autorisant la création du *'S**yndicat **i**ntercommunal pour la construction, l'exploitation et l'entretien d'une installation destinée à la **d**estruction des **or*'dures des communes des cantons de Luxembourg, d'Esch et de Capellen*. Dëse Beschloss gouf den 12. Oktober 1971 ëmgeännert, an de Syndikat heescht zanterhier *Syndicat intercommunal pour la gestion des déchets en provenance des ménages et des déchets assimilables des communes des cantons de Luxembourg, d'Esch et de Capellen*. De Kierzel SIDOR gouf bäibehalen.

D'Anlag fir d'Offäll ze verbrenne steet nieft dem CR163 am Bësch mat dem Numm *Kiirchheck* tëscht Leideleng a Beetebuerg.

Bei der Grënnung ware follgend 34 Gemengen am Syndikat:

## Membergemengen
Am SIDOR sinn all d'Gemengen Member, déi bei der Grënnung derbäi waren, gradewéi d'Gemeng Steesel, déi mat den neie Statute vun 1991 dobäi koum.

## Literatur
* Sidor: 25. Leudelange: *Syndicat intercommunal pour la gestion des déchets en provenance des ménages et des déchets assimilables des communes des cantons de Luxembourg, d'Esch et de Capellen* (Leudelange) Syndicat Intercommunal SIDOR, 1996. Print.
* Ruppert, Paul. *[http://www.onsstad.lu/uploads/media/ons_stad_43-1993_18-21.pdf Wohin mit dem Müll?]* In: Ons Stad 1993, Nr. 43, S. 18-21.
* *SIDOR.* Litho Bourg-Bourger, Luxembourg 1977, 20 S. (Broschür, déi de SIDOR fir d'Aweiung vun der Verbrennungsanlag am Joer 1977 erausginn huet).

## Kuckt och
*Interkommunal Syndikater zu Lëtzebuerg

## Um Spaweck
* SIDOR
* D'SIDOR op der Websäit vum Syvicol
* Eng Broschür vum Ministère iwwer d'Entsuergung vun den Offäll
Calvi

**Calvi** ass eng franséisch Hafestad op der Norwestküst vun der Insel Korsika.

## Geographie
Calvi läit eng 95&nbsp;km vu Bastia a 25&nbsp;km vun der Île-Rousse ewech um Golf vu Calvi.

## Geschichtleches
Bei der Belagerung vu Calvi duerch seng Flott huet den englesche spéideren Admirol Nelson säin A verluer.

## Um Spaweck
Damse Vaart

D**'Damse Vaart** ass e Kanal am Norde vun der belscher Provënz Westflandern. De Kanal verbënnt Brugge (Bruges) mat der hollännescher Grenzstad Sluis. E gouf 1810 op Uerder vum Napoleon ugeluecht, dofir och säin aneren Numm *Napoleonvaart*.

De Kanal hätt solle Brugge mat der Westerschelde verbanne fir sou en Deel vum Kanalsystem a Flandern ze ginn, iwwer dee franséisch Truppe kéinten hin an hier transportéiert ginn ouni Gefor ze lafen, vun englesche Schëffer um Nordmier gepëtzt ze ginn. Mä dem Napoleon seng Néierlag huet dem Bau vum Kanal e provisorescht Enn gesat. Dat Stéck tëscht Hoeke a Sluis gouf eréischt 1856 gegruewen. De Kanal gouf queesch duerch d'Stad Damme gezunn, soudatt eng Rëtsch Biergerhaiser hu missen ofgerappt ginn.

Tëscht Damme an Oostkerke kräizt en de Leopoldkanal an de Schipdonkkanal, déi an der Hallschent vum 19. Joerhonnert ugeluecht goufen. Dofir goufe Kanalbrécke gebaut.

## Um Spaweck
Damme (Belsch)

**Damme** ass eng belsch Stad an der Provënz Westflandern, 6&nbsp;km nordëstlech vu Bruges. Dozou gehéieren ausserdeem d'Uertschaften Hoeke, Lapscheure, Moerkerke, Oostkerke a Sijsele. Den 1. Januar 2006 hunn an der Gemeng 10.899 Leit gelieft. D'total Fläch ass 89,52 km².

Am 13. Joerhonnert war Damme den Hafe vu Bruges. Dësen ass awer no an no versant, am 19. Joerhonnert huet den Napoleon d'Damse Vaart, e Kanal uleeë gelooss, dee Bruges mat Sluis op der Westerschelde verbanne sollt; dobäi gouf en Deel vun der Stad ofgerappt, fir dem Kanal Plaz ze machen.

Haut ass et eng beléift Plaz fir eraus iessen ze goen, oder en Tour mam Schëff ze maachen. Zanter e puer Joer zielt Damme och zu de Bicher-Dierfer; reegelméisseg gi Bicherfoiren oder-mäert ofgehalen.

Bekannt Leit zu Damme waren de Jacob van Maerlant, e mëttelalterlechen Dichter a Chronist, an de Karel Verleye, deen de Collège d'Europe vu Bruges gegrënnt huet, an zu Damme 2002 gestuerwen ass.

De Schrëftsteller Charles de Coster huet am 19. Joerhonnert *La Légende de Thyl Ulenspiegel* (Till Eulenspiegel) zu Damme spille gelooss.

## Kuckeswäertes

* D'Kierch Notre-Dame aus dem 14. Joerhonnert
* D'Stadhaus vu 1464

## Um Spaweck
Wantersechseck

De **Wantersechseck** ass eng markant Konstellatioun vun helle Stären um nërdleche Wanterhimmel. Et ass kee Stärebild am Sënn vun der IAU, mä et ëmfaasst e puer Stärebiller mateneen.

Am Auerzäresënn besteet et aus den opgelëschte Fixstären: 
* Capella am Auriga
* Aldebaran am Taurus
* Rigel am Orion
* Sirius am Canis Major
* Procyon am Canis Minor
* Castor an de Pollux am Gemini.

Vu Mëtteleuropa aus ass de Wantersechseck an de Méint Januar bis Mäerz géint 22 Auer MEZ iwwer dem Südhorizont ze gesinn, kann awer schonn am Hierscht an der zweeter Nuetshallschent observéiert ginn.

De Sechseck ass net ganz reegelméisseg, huet awer duerch déi opfälleg Zwillingsstäre Castor a Pollux eng zousätzlech Attraktioun.
Am Verglach zum Summerdräieck, Hierschtvéiereck oder Fréijoersdräieck wierkt d'Formatioun e bëssche *verbéit*, trotzdeem ass si och an der Groussstad mat Liichtverschmotzung duerch Stroossebeliichtung ganz markant a gutt z'erkennen.

## Kuckt och

* Fréijoersdräieck
* Hierschtvéiereck
* Summerdräieck 
* Wanterdräieck
Procyon

De **Procyon** (α Canis minoris) ass den hellste Stär am Stärebild Klengen Hond. Mat enger Distanz vun 11,2 Liichtjoer ass et ee vun de sonnennooste Stären. De griichesche wéi och de laténgeschen Numm bedeite "virun dem Hond". Dat weist dorophin, datt hie virum Sirius, dem Hondsstär opgeet.

De Procyon gehéiert zum Wantersechseck.

Wéi de Sirius ass och de Procyon en Duebelstär – den Haaptstär Procyon A huet e klenge wäissen Zwerg vun der 11. Gréisst als Begleeder, de Procyon B. D'Ëmlafperiod vum Duebelstäresystem ass 41 Joer.
 
Miessunge vum Satellit MOST konnte beim Procyon keng Variatioune vun der Hellegkeet noweisen.

* Visuell Magnitude: +0,38m
* Absolut Hellegkeet: 2,7m
* Rektaszensioun (Equinoxe 2000.0): 7h39m18.10s
* Deklinatioun (Equinoxe 2000.0): +5°13'30.0"
* Spektraltyp: F5IV-V
* Distanz: 11,2 Liichtjoer

## Um Spaweck

*  Sol Station — Procyon
Lobelia erinus

D**'Lobelia erinus** ass eng Blumm an der Aart Lobelia, an der Famill vun de Klackeblummen. Et si Planzen déi an der Natur all Joer erëmkommen, just bei de geziichtenen Ofleeër ass dat net garantéiert.

D'Blumm déi a Pitsch wiisst, an dacks och, jee no Zort hänkech ass, gëtt tëscht 10 a 25&nbsp;cm héich.

D'Blieder si mëttel- bis donkelgréng, heiansdo och licht bronzefaarweg, an ee bis zwéin cm laang. Si kënnen ofhängeg vun der Variétéiet riicht oder liicht oval sinn.

D'Bléien hunn 0,5 bis 1&nbsp;cm am Duerchmiesser a kënne blo, violett, wäiss, rosa oder rout sinn an hunn an der Mëtt e wäisst oder e gielt A.

D'Bléi besteet aus zwou Lëpsen, vun deenen déi ënnescht gespléckt ass.
Bastia

**Bastia** ass eng Hafestad op der franséischer Insel Korsika.

No bei Bastia soll de *berüchtegte [[Rommelschatz]]*, no deem haut nach ëmmer gesicht gëtt, versenkt sinn.

## Um Spaweck
Hierschtvéiereck

Den **Hierschtvéiereck** ass kee richtegt Stärebild, mä eng Konstellatioun vun opfällege Stären, eng véiereckeg Formatioun, déi aus de Stären Alpha Pegasi (Markab), Gamma Pegasi (Algenib), Sirrah, a Scheat. 
Den Hierschtvéiereck kann owes am Hierscht a südëstlecher Richtung gesi ginn. E läit iwwer dem Himmelsequator.

Bis op de Sirrah, deen zum Stärebild Andromeda gehéiert, gehéieren d'Stären all zum Stärebild Pegasus, soudatt den Hierschtvéiereck och *Pegasusquadrat* genannt gëtt.

## Kuckt och

* Fréijoersdräieck.
* Summerdräieck, 
* Wanterdräieck,
* Wantersechseck
(506) Marion

De **(506) Marion** ass en Asteroid vun der Haaptceinture, deen de 17. Februar 1903 vum Raymond Smith Dugan entdeckt gouf. 
 
Den Asteroid gouf no enger Kusin vum Entdecker, der *Marion Orcutt*, genannt.

## Kuckt och

* Lëscht vun den Asteroiden
## Um Spaweck
*  Orbitsimulatioun (Java Applet)
Foulschter Theaterkäpp

D**'Foulschter Theaterkäpp** ass eng Theatergrupp zu Folscht, déi am Dezember 1996  als De-facto-Associatioun gegrënnt gouf.

Vun 1998 bis 2020 an dunn erëm no der Covid19-Pandemie vun 2023 u goufen, all Kéier am Januar oder am Februar, déi heiten Theaterstécker gespillt:
* 1998: *50 Kilo wäiss Farw* vum Josy Christen
* 1999: *Schufti Mufti* vum Étienne Clement
* 2000: *Tuttelabuttëck* vum Josy Christen
* 2001: *Dräi schwaarz Schof*
* 2002: *Säitesprong* 
* 2003: *Steeräich* vum Étienne Clement
* 2004: *Eng Tréin am Knäpplach* vum Fons Kontz (1984)
* 2005: *Keng Plaz vir sou eng Tricken*
* 2006: *A wat elo?*
* 2007: *Alles op Krankeschäin* Ray Cooney
* 2008: *Puren Zoufall*
* 2009: *Chaos am Grand-Hotel* vum Michael Parker
* 2010: *Kaviar an Lënsen*  vum Renzo Tarabussi
* 2011: *Eng Ligen an e Lauter* vum Alfonso Paso, iwwersat vum Marc Herman
* 2012: *Wien ass scho gär een Topert?* vum John Chapman a Peter Vincent, iwwersat vum Marc Herman
* 2013: *Ee fir alles* vum Ray Cooney an Tony Hilton, iwwersat vum Marc Herman
* 2014: *Wann dat alt riicht räisst!* vum Ray Cooney, iwwersat vum Marc Herman
* 2015: *Déi louder Bandscheiwen* vum John Graham, iwwersat vum Remy Glod
* 2016: *Fänk mech...!* vum Ray Cooney an John Chapman, iwwersat vum Marc Herman
* 2017: *Pëtz een Aan zou* vum John Chapman an Anthony Marriot, iwwersat vum Marc Herman
* 2018: *Eng fantastisch Vakanz* vum Michael Pertwee an John Chapman, iwwersat vum Marc Herman
* 2019: *Otello gesicht!* vum Ken Ludwig, iwwersat vum Marc Herman (Original: *Lend Me A Tenor*)
* 2020: *Ee Schlëssel fir zwee*
* 2023: *De falschen Mexikaner*, iwwersat vum Marc Herman
* 2024: *Eng Diva kënnt seelen eleng*, vum Michael McKeever, iwwersat vum Marc Herman
* 2025: *Zevill des Gudden*
* 2026: *De Millioune-Coup*

Am Kader vu *[[Kulturhaaptstad Lëtzebuerg 2007|Lëtzebuerg a Groussregioun europäesch Kulturhaaptstad 2007]]* gouf de Fräiliichtspektakel *[[De Schiefer-Poopst vun Uewermaartel]]* vum Jean Nehrenhausen an de Schifergrouwe vun Uewermaartel opgefouert.
Bei deem Spektakel, deen den 23. Juni 2007, 24. Juni 2007, 28. Juni 2007 an 29. Juni 2007) opgefouert gouf, waren och Membere vun de **Foulschter Theaterkäpp** dobäi.
Alessandro Petacchi

Den **Alessandro Petacchi**, gebuer den 3. Januar 1974 zu La Spezia, ass en italieenesche professionelle Vëlossportler.

## Palmarès
### [[2003]]
* 1. am Trofeo Luis Puig
### [[2005]]
* 1. an der Vuelta Ciclista a la Comunidad Valenciana
* 1. a Milano-Sanremo
* 1. am Trofeo Luis Puig
* 1. am Gran Premio Costa degli Etruschi
### [[2006]]
* 1. am Gran Premio Costa degli Etruschi (193&nbsp;km)
### [[2007]]
* 1. a Paris-Tours
* 1. am Gran Premio Costa degli Etruschi (193&nbsp;km)
* 1. an der 3., 4., a 5. Etapp vum Tour de l'Algarve
* 1. am Generalklassement vum Tour de l'Algarve
* 1. an der 2. Etapp vun der Vuelta Ciclista a la Comunidad Valenciana
* 1. an der *Ronde d'Aix*
* Giro d'Italia
** 1. an der 3. Etapp
** 1. an der 7. Etapp
** 1. an der 11. Etapp
### [[2008]]
* 1. am Gran Premio Costa degli Etruschi (193&nbsp;km)
* 1. am Gran Premio Bruno Beghelli (185,8&nbsp;km)
* 44. an der Vuelta a Andalucía (1. am Punkteklassement)
** 1. an der 3. Etapp vun Otura op Jaén (174,5&nbsp;km)
** 1. an der 4. Etapp vu La Guardia de Jaén op Écija (173,5&nbsp;km)
** 1. an der 5. Etapp vun Antequera op Córdoba (155,2&nbsp;km)
* 70. an der Vuelta Ciclista a la Comunidad Valenciana
** 1. an der 5. Etapp vu Valencia op Valencia (149,4&nbsp;km)
### [[2009]]
* 1. am Gran Premio Costa degli Etruschi (193&nbsp;km)
* 1. am Scheldeprijs (200&nbsp;km)
* 1. an der 5. Etapp vum Giro di Sardegna (144&nbsp;km)
* 1. an der 2. Etapp vun Tirreno-Adriatico 2009 (185&nbsp;km)

## Grouss Tier
### [[Tour de France]]
*2001: 97. am Generalklassement
*2003: Opginn an der 6. Etapp a Gewënner vu 4 Etappen
*2004: Opginn an der 6. Etapp

### [[Giro d'Italia]]
*1998: Opginn
*1999: 70. am Generalklassement
*2000: 92. am Generalklassement
*2002: 94. am Generalklassement
*2003: Hors délais op der 18. Etappe a Gewënner vu sechs Etappen
*2004: 97. am Generalklassment, beschte Sprinter a Gewënner vun 9 Etappen
*2005: 4 Etappe gewonnen
*2007: 3 Etappe gewonnen (leeft nach)

### [[Tour d'Espagne]]
*2000: 77. am Generalklassement a Gewënner vun zwou Etappen
*2002: 94. am Generalklassement a Gewënner vun enger Etapp
*2003: 120. am Generalklassement a Gewënner vu fënnef Etappen
*2004: Opginn an der 15. Etapp a Gewënner vu véier Etappen

## Um Spaweck

* Offiziell Säit vum Alessandro Petacchi
Scheat

De **Scheat** (arab. "Been") ass den Numm vum Stär β Pegasi am Stärebild Pegasus. De *Scheat* markéiert den nordëstlechsten Eck vum Pegasusquadrat. De *Scheat* ass e verännerleche Stär vum CO-Cygni Typ. Seng Hellegkeet schwankt tëscht +2,25 an +2,75 m mat enger Period vun 41 Deeg. De Scheat ass e Roude Ris vun der Spektralklass M2. Hien ass 210 Liichtjoer vun eiser Äerd ewech. Aner Nimm sinn: *Menkib, Seat Alpheras*.

Koordinate fir d'Equinoxe J2000.0:
* Rektaszensioun: 23h3m47s
* Deklinatioun: +28°4'58"
Enrico Gasparotto

Den **Enrico Gasparotto**, gebuer den 22. Mäerz 1982 zu Sacile, ass en italieenesche professionelle Vëlossportler. Seng Spezialitéit ass de Sprint. Hien huet e puer Courssen op déi Manéier gewonnen, ënner anerem déi italieenesch Landesmeeschterschaft op der Strooss 2005.

Ufanks war hie Foussballspiller, ënner anerem an de Jugendmannschafte vun AC Mailand. Do hat hien awer wéineg Erfolleg, a sou huet hie sech dem Cyclissem gewidmet. Zanter 2005 ass hie Vëloprofi.

## Palmarès
### 2005
* Italieenesche Landesmeeschter op der Strooss.
* 1. an der zweeter Etapp vun Volta Ciclista a Catalunya

### 2006
* 1. am Memorial Cimurri
* 6. am Scheldeprijs 2006

### 2007
* 1. an der éischter Etapp vum Giro 2007

### 2008
* 1. am Ster Elektrotoer
* 1. am Giro della Romagna (201,8&nbsp;km)

### 2012
*1. an der Amstel Gold Race

## Um Spaweck
Robert Förster

De **Robert Förster**, gebuer de 27. Januar 1978 zu Markleeberg, ass en däitsche professionelle Vëlossportler.

Hien huet seng professionell Carrière 2001 an der däitscher Ekipp Team Nürnberger ugefaangen. Zanter 2003 fiert en am Team Gerolsteiner.

## Palmarès

***2001**
** 2 Etappen an der Sachsenrundfahrt
** 1 Etapp am Tour vu Kuba
** 1 Etapp am Tour du Cap
** 1 Etapp am Trophée J.Agostinho
** 1 Etapp an der Hessenrundfahrt
***2002**
** 1 Etapp am Circuito Montanes
** 1 Etapp an der Sachsenrundfahrt
***2003**
** Gröningen-Munster
** 1 Etapp an der Rheinland-Pfalzrundfahrt
***2004**
** Gröningen-Munster
***2005**
** 1 Etapp an der Sachsenrundfahrt
** Neuss
** Dessauer City-Rennen
** Gressenich
***2006**
** 2 Etaapen am Tour vun Dänemark
** 1 Etapp am Circuit de la Sarthe
** 1. an der 21. Etapp vum Giro d'Italia
** 1 Etapp vum Ster Elektrotoer
** 1. an der 15. Etapp vum Tour d'Espagne
***2007**
** 1. an der 5. Etapp vum Giro 2007
***2008**
* 1. an der Dutch Food Valley Classic (210&nbsp;km)

## Um Spaweck
Pierre Bormann

De **Pierre Bormann**, gebuer de 16. November 1955, ass e lëtzebuergesche Politiker a Member vun déi Gréng. Hien ass bestuet mat der Diane Kler an ass Papp vun engem Kand.

De Pierre Bormann gouf den 12. Februar 1996, als Nofollger vum Jean Laures, leschte Buergermeeschter vun der Gemeng Néngsen.

No der Fusioun vun de Gemengen Esch-Sauer, Heischent an Néngsen a mat der Vereedegung vum Gilles Kinzelé als Buergermeeschter vun der Fusiounsgemeng Esch-Sauer goung dem Pierre Bormann säi Mandat op een Enn.

## Um Spaweck
* Mémorial B n° 33 vum 19. August 1996 (Säit 585) zur Ernennung vum Pierre Bormann zum Buergermeeschter vun der Gemeng Néngsen
Breskens

**Breskens** ass eng Hafestiedchen op der Westerschelde. Et ass en Deel vun der Gemeng Sluis an der hollännescher Provënz Zeeland. Ronn 4.600 Awunner (2023) hunn do gelieft.

Breskens ass bekannt fir seng *Visserijfeesten* (e Fësch- a Fëschereifestival) am Summer.

Vun do aus kann ee mat enger Fär op Vlissingen fueren. Nodeem de Westerscheldetunnel bei Terneuzen 2003 a Betrib geholl gouf, ass déi Fär just nach fir Foussgänger a Vëloen.

## Kuckeswäertes
*De Liichttuerm vu Breskens ass vun 1867 an domat den eelsten nach erhalenen aus Stol an Holland. Zanter 1982 gehéiert en zum geschützte Patrimoine.
*De Fëschereimusée

## Geschicht
1487 huet de Maximilian I. d'Küstesträif ëm d'Scheldemëndung dem Philip vu Cleves iwwerlooss. Dës gouf dréchegeluecht, a 1510 gouf Breskens gegrënnt.

Breskens gouf den 11. September 1944, wärend der *[[Operation Switchback]]*, vun den Alliéierte Bommefligere bal ganz zerstéiert.

## Um Spaweck

* Statistik vun Breskens
Marco Pinotti

De **Marco Pinotti**, gebuer de 25. Februar 1976 zu Osio Sotto, ass en italieenesche professionelle Vëlossportler.

De Marco Pinotti hat als Amateur bis 1998 28 Coursse gewonnen. E Stagiairesengagement bei Polti, war fir hien d'Sprangbriet fir bei d'Profien. Hie krut och gläich drop e Kontrakt bei Lampre-Daikin. 1999 huet hie mat sengem mat sengem Coequipier Raivis Belohvosciks den CLM an der Koppel, de GP Europa gewonnen, an d'Joer drop eng Etapp um Tour de Pologne.

Hie war dräimol um Tour de France dobäi, a gouf um Tour 2001, 52. am Generalklassement. Beim Tour du Pays Basque 2003 huet hien eng Etapp gewonnen, an hie war den Éischten am Biergpräis.

2005 huet hie bei déi spuenesch ProTour-Ekipp Saunier Duval-Prodir gewiesselt. Hie gouf dat Joer och italieenesche Landesmeeschter am Contre-la-montre.

Vun 2007 u fiert hie bei T-Mobile.

## Palmarès
* 2008
** 1. am Tour of Ireland

## Um Spaweck
*Offiziell Säit
Groussraumkipper

E **Groussraumkipper** ass en iwwerdimensionale Camion, dee benotzt gëtt fir grouss Quantitéite vu Steng, Buedem an deeës bannent engem Schantje vu enger Plaz op eng aner ze féieren. Eleng wéinst der Gréisst kann de Groussraumkipper net op ëffentleche Stroosse fueren.

Produzente vu Groussraumkipperen:
* AUSA
* BELAZ
* Caterpillar
* Euclid
* Faun
* Liebherr
* Kaelble
* Komatsu
* Moxy
* Terex
* Volvo

## Um Spaweck
Sluis

**Sluis** ass eng Stad a Gemeng am Weste vun Zeeuws-Vlaanderen, an der hollännescher Provënz Zeeland. D'Haapuertschaft vun der Gemeng, déi e puermol mat aneren zesummegeluecht gouf, ass Oostburg. Den 1. Januar 2023 hunn an der Uertschaft Sluis ronn 2.400 Awunner gelieft. Deselwelchten Dag waren an der ganzer Gemeng Sluis ronn 23.000 Leit registréiert. Aner Uertschaften (just déi iwwer 1000 Awunnner) sinn ë.&nbsp;a.: Oostburg, Breskens, Aardenburg IJzendijke a Schoondijke.

Sluis huet 1290 seng Stadrechter kritt. Zu Sluis steet deen eenzegen hollännesche Beffroi.

Ëm Sluis hu sech 3 Séischluechten ofgespillt:
*D'1. Schluecht vu Sluis, 1340, déi éischt wichteg Schluecht am Honnertjärege Krich tëscht den Truppe vu Frankräich a semgem Alliéierten, der Republik Genua an deene vun England a sengem Alliéierten dem Grof vu Flandern.
*D'2. Schluecht vu Sluis, 1395, am Honnertjärege Krich tëscht den Truppe vum Jean de Vienne an deene vum Thomas Percy 
*D'3. Schluecht vu Sluis, 1603, am Achtzegjärege Krich tëscht der Flott vun der spuenescher Kroun, an de Schëffer vun de Vereenegte Provënzen.

Am Zweete Weltkrich gouf d'Stad zu engem groussen Deel zerstéiert, wéi 1944 an der Operatioun *Switchback* d'Scheldeufer befreit gouf.

Fréier louch Sluis direkt um Zwin, an hat sou direkten Zougank zum Nordmier an zu der Westerschelde. No beim Zentrum läit nach ëmmer en Hafen. Och d'Festunge sinn zum groussen Deel erhale bliwwen. D'Damse Vaart, e Kanal bis op Bruges, hält zu Sluis op. Belsch Akafstouriste besichen dës Stad gär.

## Gebuer zu Sluis
*Catharina van Orliens (1647-1680).
*Johan Hendrik van Dale, deen *deen* Dictionnaire vum Hollänneschen, de sougenannten "Dikke Van Dale", geschriwwen huet.

## Um Spaweck

* Gemeng Sluis
* Statistik vun der Gemeng Sluis
NGC 1499

Den **NGC 1499** ass e Gasniwwel am Stärebild Perseus. Den NGC 1499 läit 36' nërdlech vum Xi Persei a gëtt wéinst senger Form och **Kalifornienniwwel** genannt.
## Entdeckung
De Kalifornienniwwel gouf ëm d'Joer 1884 vum amerikaneschen Astronom Edward Emerson Barnard entdeckt. Kuerz drop huet de Johan Dreyer den Niwwel a sengem New General Catalogue opgeholl.
## Astronomesch Bedeitung
Den Niwwel ass mat 1000 Liichtjoer Distanz, déi HII-Regioun déi am nooste bei ons läit, e Stäregebuertsgebitt. D'Wollek gëtt warscheinlech vum noe Stär Menchib (ξ Persei), deen am Niwwel entstanen ass, zum Liichten ugereegt.

Wéinst senger klenger Flächenhellegkeet ass d'Form vum Niwwel nëmmen op laang beliichte Fotoen z'erkennen.
## Kuckt och

## Um Spaweck
*  NGC 1499 bei SEDS.org
NGC 1502

Den **NGC 1502** ass en Oppene Stärekoup am Stärebild Camelopardalis. Den NGC&nbsp;1502 huet eng Wénkelgréisst vun 20,0' an eng Visuell Magnitude vu 6,9&nbsp;mag. Véier Stäre mat Hellegkeete vu 7 bis 8&nbsp;mag sinn däitlech opfälleg O- a B-Stären. Si dominéieren ongeféier 45 weider Membere vum Koup.

Am Zentrum vum Stärekoup steet den optesche Duebelstär ADS 2984. Den Alter vum Stärekoup gëtt mat zéng Millioune Joer geschat. Den NGC 1502 ass ronn 3000 Liichtjoer vun eis ewech an nëmme sechs Liichtjoer grouss.

Den NGC 1502 gouf den 3. November 1787 vum däitsch-britteschen Astronomen Friedrich Wilhelm Herschel entdeckt.

## Kuckt och

## Um Spaweck

* Bild von NGC 1502
* DSS Images for NGC 1502 through NGC 1502
* WEBDA
* SEDS
* http://aladin.u-strasbg.fr/java/alapre.pl?NGC1502
* SIMBAD Query
* Artikel a Biller vum NGC 1502 op wikisky.org
* NGC/IC Projet
*  ''NGC 1502'' an der NASA Extragalactic Database
NGC 1512

Den **NGC 1512** ass eng Balkespiralgalaxie deen op enger Distanz vu ronn 30 Millioune Liichtjoer vun eiser Äerd ewech ass. D'Galaxie läit am Stärebild Horologium um südleche Stärenhimmel. Si huet en Duerchmiesser vun ongeféier 70.000 Liichtjoer an ass domat eppes méi kleng wéi eis Mëllechstrooss, zu där eist Sonnesystem gehéiert.

D'Galaxie gouf am Joer 1826 vum James Dunlop entdeckt.

## Aner Biller

Nieft der héichopléister Foto gouf d'Galaxie vum Hubble-Teleskop a verschiddene Spektralberäicher opgeholl.

## Um Spaweck
*  Hubble Space Telescope
*  GALEX
*  NASA
*  Astronews
*  Astronomie.de
*  Spektrum der Wissenschaft
*  DSS Images for NGC 1500 through NGC 1599
*  SEDS
*  NASA/IPAC EXTRAGALACTIC DATABASE
NGC 1528

Den **NGC 1528** ass en oppene Stärekoup am Stärebild Perseus. Den NGC 1528 huet e Wénkelduerchmiesser vun 18 Bouminutten an eng Hellegkeet vu +6,40&nbsp;mag.  Den oppene Stärekoup NGC 1528 gouf den 28. Dezember 1790 vum däitsch-britteschen Astronom Friedrich Wilhelm Herschel entdeckt.

## Kuckt och

## Um Spaweck

* DSS Images for NGC 1500 through NGC 1599
Canton de Charny-sur-Meuse

De **Canton de Charny-sur-Meuse** ass eng fréier franséisch administrativ Andeelung am Arrondissement Verdun, Meuse an der Regioun Grand Est.

Den Haaptuert war Charny-sur-Meuse.

## Gemengen am Kanton
Esley

**Esley** ass eng franséisch Gemeng an de Vogesen an der Regioun Grand Est.

## Nopeschgemengen

*Senonges
*Dommartin-lès-Vallois
*Sans-Vallois
*Dombasle-devant-Darney
Canton de Clermont-en-Argonne

De **Canton de Clermont en Argonne** ass eng franséisch administrativ Andeelung am Arrondissement Verdun, Meuse an der Regioun Grand Est.

Den Haaptuert ass Clermont-en-Argonne.

## Gemengen am Kanton

* **[[Clermont-en-Argonne]]**
* Aubréville
* Avocourt
* Bantheville
* Baulny
* Béthelainville
* Béthincourt
* Boureuilles
* Brabant-en-Argonne
* Brabant-sur-Meuse
* Brocourt-en-Argonne
* Charpentry
* Chattancourt
* Cheppy
* Cierges-sous-Montfaucon
* Le Claon
* Consenvoye
* Cuisy
* Cunel
* Dannevoux
* Dombasle-en-Argonne
* Épinonville
* Esnes-en-Argonne
* Forges-sur-Meuse
* Froidos
* Fromeréville-les-Vallons
* Futeau
* Gercourt-et-Drillancourt
* Gesnes-en-Argonne
* Les Islettes
* Jouy-en-Argonne
* Lachalade
* Malancourt
* Marre
* Montblainville
* Montfaucon-d'Argonne
* Montzéville
* Nantillois
* Le Neufour
* Neuvilly-en-Argonne
* Rarécourt
* Récicourt
* Regnéville-sur-Meuse
* Romagne-sous-Montfaucon
* Septsarges
* Sivry-sur-Meuse
* Varennes-en-Argonne
* Vauquois
* Véry
* Vilosnes-Haraumont
Reflexiounsniwwel

Mat **Reflexiounsniwwel** bezeechent een an der Astronomie Wolleke mat interstellarem Stëbs (Niwwel), déi d'Liicht vun engem oder méi Nopeschstäre reflektéieren.

D'Stäre sinn dobäi net waarm genuch, fir d'Material ze ioniséieren, wéi dëst bei Emissiounsniwwelen de Fall ass, bewierken also keen Eegeliichte vum Niwwel. Dogéint gëtt d'Stäreliicht duerch déi mikroskopesch Niwwelpartikel gestreet, wouduerch den Niwwel selwer iwwerhaapt eréischt fir eis siichtbar gëtt; den Spektrum vum Reflexiounsniwwel gläicht dofir deem vun den ustralende Stären. Ënner den Niwwelpartikele si vill Kuelestoffverbindungen (ë.&nbsp;a. Diamantestëbs), awer och aner Elementer, besonnesch Eisen an Néckel. De Néckel riicht sech heefeg no dem galaktesche Magnéitfeld aus a bewierkt doduerch eng liicht Polarisatioun vum Streeliicht (Kaler, 1998).
D'Ënnerscheedung vun de béiden Niwweltyppe geet op den Edwin Hubble zeréck (1922).

Reflexiounsniwwelen erschénge meeschtens blo, well blot Liicht méi staark gestreet gëtt wéi roudes (en änlechen Effekt suergt fir déi blo Faarf vum Himmel).

Reflexiouns- an Emissiounsniwwele kënnen dacks zesummen observéiert ginn a gi munnechmol zesummegefaasst als diffusen Niwwel bezeechent. Beispiller dofir sinn den Omeganiwwel M&nbsp;17 an den Orionniwwel M&nbsp;42.

Ronn 500 Reflexiounsniwwele si bis elo bekannt. Besonnesch grandios sinn déi bloelzeg Reflexiounsniwwelen, ronderëm d'Stäre vun de Plejaden M&nbsp;45. Och blo erschéngt den Trifidniwwel M&nbsp;20. Ëm de roude Ris Antares läit de grousse roude Reflexiounsniwwel Ced&nbsp;132.

Am Joer 1922 publizéiert den Hubble d'Resultater vun sengen Ënnersich vu Gasniwwelen (*bright nebulae*). En Deel vun dëser Aarbecht ass das hubblescht Liichtstärkegesetz fir d'Reflexiounsniwwel (*Hubble luminosity law for reflection nebulae*), dat e Bezuch tëscht der visueller Gréisst *R* vum Niwwel an der visueller Magnitude *m* vum associéierte Stär hierstellt:
:5 log (*R*) = -*m* + *k*,
woubäi *k* eng Konstante ass, déi vun der Empfindlechkeet vun de Moossinstrumenter ofhängt.

## Kuckt och

## Literatur
* James B. Kaler: *Kosmische Wolken. Materie-Kreisläufe in der Milchstraße.* Spektrum Akademischer Verlag, 1998.

## Um Spaweck
Comptabilitéit

D**'Comptabilitéit** ass eng komplett, chronologesch a sachlech Opzeechnung an Zuelewäerter vun allen ekonomeschen Aktivitéite vun enger Entitéit (z.&nbsp;B. vun engem Geschäftsmann, enger Gesellschaft, dem Staat oder enger Associatioun, etc.). Si baséiert op Beleger a retracéiert genee déi monetär Situatioun vun där Entitéit an der Zäit, mä liwwert donieft och eng Synthèse vun de graffen Informatiounen.

D'Comptabilitéit déngt net nëmmen der Entitéit selwer fir den Iwwerbléck iwwer hir Operatiounen an hir finanziell Situatioun net ze verléieren, mä ass och eng wichteg Informatiounsquell fir Geschäftspartner an net zulescht fir d'Steieramt.

## Kuckt och
* Joresofschloss

## Um Spaweck
Joresofschloss

De **Joresofschloss** ass de rechnereschen Ofschloss vun engem Geschäftsjoer. Bestanddeeler vum Joresofschloss si gemenkerhand:
* den Inventaire
* d'Bilanz
* d'Gewënn- a Verloschtkonten
* verschidden Annexen

De Joresofschloss muss bei Betriber déi derzou verflicht sinn, normalerweis spéitstens bannent sechs Méint nom Enn vum Exercice op deen e sech bezitt vun der Generalversammlung vun den Associéen oder Aktionäre vun der Entitéit approuvéiert ginn. Duerno muss e bannent engem Mount um Handelsregëster ëffentlech zougänglech deposéiert ginn an eng Referenz op deen Depot muss herno bannent zwéi Méint am Mémorial verëffentlecht ginn.
Mobile Pissoir

E **Mobile Pissoir** gëtt agesat, wa vill Leit versammelt sinn, an et feelt un ëffentlechen Toiletten a Plaz.
Hyperbar-Sauerstofftherapie-Drockkummer

Eng **Hyperbar-Sauerstofftherapie-Drockkummer** ass eng zoue Kummer, déi an der Medezin dozou déngt, fir een oder méi Patiente fir eng predefinéirt Zäit an engem Loftdrock ze halen, dee meeschtens méi héich ass wéi den normalen Atmosphäredrock.

## Zu Lëtzebuerg
Déi eenzeg vun deene Kummeren zu Lëtzebuerg steet am Centre Hospitalier Émile Mayrisch zu Esch. Se faasst sechs Persounen, déi sëtzen oder dräi déi leien.
Hyperbar-Sauerstofftherapie

D**'Hyperbar-Sauerstofftherapie**, op Englesch: *hyperbaric oxygen therapy*, ass eng Form vun Therapie, déi dem Patient an enger Hyperbar-Sauerstofftherapie-Drockkummer zougefouert gëtt. 

## Gebrauch
*Kuelemonoxid-Vergëftung
*Dekompressiouns-Krankheeten, déi duerch eng ze séier Drockentlaaschtung beim Opdauche vun Daucher entstane sinn. 
*Wonnen, déi schlecht heelen; bei Diabetes mellitus oder Duerchbluddungstéierungen un den Extremitéiten.
*Tinnitus
Canton d'Étain

De **Canton d'Étain** ass eng franséisch administrativ Andeelung am Arrondissement Verdun, Meuse an der Regioun Grand Est.

Den Haaptuert ass Étain.

## Gemengen am Kanton

* Étain
* Avillers-Sainte-Croix
* Boinville-en-Woëvre
* Bonzée
* Braquis
* Buzy-Darmont
* Combres-sous-les-Côtes
* Dommartin-la-Montagne
* Doncourt-aux-Templiers
* Les Éparges
* Fresnes-en-Woëvre
* Fromezey
* Gussainville
* Hannonville-sous-les-Côtes
* Harville
* Haudiomont
* Hennemont
* Herbeuville
* Herméville-en-Woëvre
* Labeuville
* Latour-en-Woëvre
* Maizeray
* Manheulles
* Marchéville-en-Woëvre
* Mouilly
* Moulotte
* Pareid
* Parfondrupt
* Pintheville
* Riaville
* Ronvaux
* Saint-Hilaire-en-Woëvre
* Saint-Jean-lès-Buzy
* Saint-Remy-la-Calonne
* Saulx-lès-Champlon
* Thillot
* Trésauvaux
* Ville-en-Woëvre
* Villers-sous-Pareid
* Warcq
* Watronville
* Woël
Omeganiwwel

Den **Omeganiwwel** (och mat **Messier 17** oder **NGC 6618** bezeechent, seelen och Schwanenniwwel oder Houfeisenniwwel) ass en Emissiounsniwwel am Norddeel vum Stärebild Sagittarius. En huet eng visuell Magnitude vu +6,00&nbsp;mag an en Duerchmiesser vun 11'.

Hie gëtt duerch d'Stralung vun de bannenzege jonke Stären zum liichten ugereegt a liicht an engem roude bis rosae Faarftoun. E läit am Sagittarius-Aarm, engem niwwelräiche Stäregebuertsgebitt, an erstreckt sech am siichtbare Beräich iwwer 15 Liichtjoer. D'Matièreusammlung dogéint erstreckt sech wäit weider iwwer 40 Liichtjoer am Duerchmiesser. Et entstinn ëmmer nach Stären an dësem H-II-Gebitt, wat och déi jonk 35 Stäre weisen, déi am Kugelstärekoup bannen am Niwwel verstoppt sinn. Den Niwwel ëmfaasst ronn 800 Sonnemassen.

## Kuckt och

## Um Spaweck

*  M17 bei SEDS
Veere

**Veere** ass eng Stad a Gemeng am Südweste vun Holland, op Walcheren, an der Provënz Zeeland. D'Gemeng huet ronn 22.000 Awunner (2023). D'Gemengenhaus steet zu Domburg.

## Uertschaften an der Gemeng

## D'Stad Veere
D'Stiedche Veere mat ronn 1.600 Awunner (2023) läit um Veerse Meer ("Séi vu Veere"), an ass iwwer Middelburg a Vlissingen duerch e Kanal mat der Westerschelde verbonnen. 1355 huet se hir Stadrechter kritt. Tëscht 1541 a 1799 gouf do Schottesch Woll an Europa geliwwert. Am 17. an 18. Joerhonnert war Veere dann och eng Handelsstad, wou et sech gutt liewe gelooss huet. 750 Haiser stoungen deemools bannent de Stadmaueren, am Verglach zu ronn 300 hautdesdaags.

## Um Spaweck

* Gemeng Veere
* Statistik vun der Gemeng Veere
*Websäit iwwer d'Geschicht vu Veere
Digitale Mammograph

Den **Digitale Mammograph** ass e medezineschen Apparat, dee gebraucht gëtt, fir d'Broscht bei Fraen z'ënnersichen. Digital Mammographe schaffen, wéi déi analog och, mat Röntgen-Stralen

Dobäi kann e gebraucht gi fir d'Diagnostik, fir Screening an am Fall vun enger stereotaktescher Biopsie.
Goes

**Goes**  ass eng Stad a Gemeng am Südweste vun Holland, op der fréierer Insel Zuid-Beveland, an der Provënz Zeeland. D'Gemeng hat ufanks 2023 ronn 39.000 Awunner, wouvun der ronn 30.000 an der Stad selwer liewen.

## Uertschaften an der Gemeng
Uertschafte mat iwwer 1.000 Awunner an der Gemeng sinn: Kloetinge, Wolphaartsdijk, 's- Heer Arendskerke, 's- Heer Hendrikskinderen. Ausserdeem gëtt et nach eng Rëtsch méi klenger.

## Geschicht
Goes ass am 10. Joerhonnert entstanen. Schonn am 12. Joerhonnert goufe Mäert do ofgehalen. 1405 krut Goes d'Recht op eng eege Jurisdiktioun. 1417 huet d'Jakobäa vu Bayern Goes d'Recht ginn, eng Stadmauer ze bauen. 1554 ass d'Stad mat hiren Holzhaiser verbrannt a gouf duerno nees opgebaut. Am Achtzegjärege Krich ass Goes 1577 an d'Hänn vun den Hollänner gefall. Dës hunn d'Stad befestegt. 1868 gouf d'Eisebunn gebaut, an 1980 gouf eng Zone industrielle amenagéiert (ë.&nbsp;a. eng grouss Frittefabréck).

#### Entwécklung vun der Awunnerzuel

Colors=
 id:lightgrey value:gray(0.8)
 id:darkgrey value:gray(0.6)
 id:bar value:rgb(0.9,0.35,0.25)

ImageSize = width:520 height:200
PlotArea = left:50 bottom:20 top:20 right:30
DateFormat = x.y
Period = from:0 till:39000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:white

BarData=
 bar:1942 text:1942
 bar:1950 text:1950
 bar:1960 text:1960
 bar:1970 text:1970
 bar:1980 text:1980
 bar:1990 text:1990
 bar:2000 text:2000
 bar:2010 text:2010
 bar:2020 text:2020
 bar:2022 text:2022
PlotData=
 color:bar width:20 align:left
 bar:1942 from:0 till:11215
 bar:1950 from:0 till:13073
 bar:1960 from:0 till:14987
 bar:1970 from:0 till:25822
 bar:1980 from:0 till:30193
 bar:1990 from:0 till:32034
 bar:2000 from:0 till:35768
 bar:2010 from:0 till:36605
 bar:2020 from:0 till:38082
 bar:2022 from:0 till:38950

(Quell:Statline)

## Kuckeswäertes
*D'Alstad mat schéinen Haiser aus dem 17. an 18. Joerhonnert; d'Kierch an d'Stadhaus.
* De Musée HMDB (Historisch Museum der Bevelanden).

## Um Spaweck

* Gemeng Goes
* Statistik vun der Gemeng Goes
* Historesche Musée Bevelanden
Magnéitresonanztomographie

D**'Magnéitresonanztomographie**, ofgekierzt **MRT**, aus dem Griicheschen:*τόμος* Schnëtt an *γράφειν* an eng Schierbel rëtzen (= schreiwen), ass eng Manéier, Tissus-Strukture vu bannent engem Kierper duerzestellen.

## Um Spaweck
Johan Hendrik van Dale

De **Johan Hendrik van Dale**, gebuer de 15. Februar 1828 zu Sluis, a gestuerwen an der Nuecht vum 18. op den 19. Mee 1872 och do, war Enseignant, Archivist zu Sluis an en Dictionnairesmécher.

Vun him ass d*'Groot woordenboek der Nederlandse taal* ("Groussen Dictionnaire vun der hollännescher Sprooch"), bekannt ënner dem Numm *[[Van Dale Groot woordenboek van de Nederlandse taal|Dikke Van Dale]]*, deen nach haut *deen* Dictionnaire vum Hollänneschen ass.

Hien huet och Léierbicher iwwer d'Sprooch geschriwwen, a verschidden Artikelen iwwer d'Geschicht vu Sluis.

Hie konnt säi grousse Projet net ganz ofschléissen: Wéi e beim Buschtaf Y ukomm war, ass en un der Poukekrankheet gestuerwen.

## Literatur
* Dr. P.G.J. van Sterkenburg, *Johan Hendrik van Dale en zijn opvolgers*, Utrecht/Antwerpen: Van Dale Lexicografie, 1983.
* Lo van Driel, *Een leven in woorden. J.H. van Dale, schoolmeester, archivaris, taalkundige*, Zutphen: Walburg Pers, 2003.

## Um Spaweck
* DBNL.org: J.H. van Dale
* Ewoud Sanders, Johan Hendrik Van Dale (1828-1872): Maker van een half woordenboek
Lafayette

**Lafayette** oder **La Fayette** steet fir:

* **Famill Motier de La Fayette**:
** Louise de La Fayette (1618-1665), Favorite vum Louis XIII.
** Marie-Madeleine Pioche de la Vergne (1634-1693), Schrëftstellerin, Auteur vun *[[La Princesse de Clèves]]*.
** Marie-Joseph Motier de La Fayette (1757-1834), franséische Generol a wichtege Personnage am Amerikaneschen Onofhängegkeetskrich, der Franséischer Revolutioun an der Revolutioun vun 1830.
** Georges Washington de La Fayette, Jong vum Marquis de la Fayette.
* **Uertschaften a Stied an den [[Vereenegt Staate vun Amerika|USA]]**:
** La Fayette (Alabama)
** La Fayette (Georgie)
** La Fayette (Illinois)
** Lafayette (Kalifornien)
** Lafayette (Colorado)
** Lafayette (Indiana)
** Lafayette (Louisiana)
** LaFayette (Kentucky)
** Lafayette (Minnesota) 
** Lafayette (New Jersey) 
** LaFayette (New York)
** Lafayette (Ohio)
** Lafayette (Oregon)
** Lafayette (Tennessee)
** Lafayette (Wisconsin)
** Lafayette Parish (Louisiane)
** Lafayette Township (Michigan)
** Lafayette Township (Minnesota)
** Lafayette Township (New Jersey)
** Lafayette Township (Pennsylvania)
* **Verschiddenes**:
** Galeries Lafayette Haussmann, grousst Geschäft zu Paräis;
** Groupe Galeries Lafayette, franséisch Geschäftsketten;
** Lafayette Park am President's Park zu Washington D.C.;
** Lafayette-Klass, eng militäresch Fregatten-Zort;
** *[[La Fayette (Film)|La Fayette]]*, Film aus dem Joer 1961 vum Jean Dréville;
** La Fayette, Quartier vun Tunis.
** La Fayette Escadrille, Numm vu verschiddene Fligerstaffelen.
** Lafayette, eng Bedeelegungsgesellschaft vum Äerzbistum Lëtzebuerg, zu där ë.&nbsp;a. den Immobiliebesëtz vum Äerzbistum an de Groupe Saint-Paul gehéieren.
Valkenburg aan de Geul

**Valkenburg aan de Geul** ass eng Gemeng am Südoste vun Holland an der Provënz Limburg mat ronn 16.000 Awunner (2023).
D'Gemeng Valkenburg besteet aus den Uertschaften Valkenburg, Berg en Terblijt, Geulhem, Houthem, IJzeren, Oud-Valkenburg, Schin op Geul, Sibbe, Vilt, Walem.

D'Gemeng läit am Dall vun der Geul an op de Koppe ronderëm verspreet. Duech seng Lag an der eenzeger koppeger Géigend vun Holland, an duerch d'Bëscher déi ronderëm leien, war Valkenburg an de 70er an 80er Jore vum Massentourismus iwwerlaaf, dee vun de ville Campingen a Jugendinstallatioune profitéiert huet.

Der Gemeng hiert Zil ass awer fir méi a Richtung vun der Erhuelung ze schaffen a senge Visiteuren, roueg Fräizätaktivitéieten, wéi Vëlostier (haaptsächlech Mountainbike), an Trëppeltier an de Bëscher unzebidden.

D'Gemeng rechent all Joer mé wéi eng Millioun Iwwernuechtungen zesummen.

## Kuckeswäertes
*D'Sint-Gerlachus Kapell zu Houthem. Et ass dat eenzegt reliéist Gebai a ganz Holland mat Fresken déi op Mergel gemoolt sinn.

## Um Spaweck

* Gemeng Valkenburg aan de Geul
* Statistik vun der Gemeng Valkenburg aan de Geul